Det er gjennomført strukturerte søk i anerkjente databaser, og litteraturen viser at helsepersonell har tilegnet seg kunnskap gjennom erfaring. Likevel trengs det mer opplæring for at hjemmetjenesten skal bli mer bevisst på alkoholrelaterte utfordringer for å unngå at pasientene blir usynliggjort. Samtidig er det mangel på gode retningslinjer og rutiner som kan hjelpe helsepersonell til en bedre tilnærming. For pasientene er konteksten avgjørende. Relasjonsbygging, kontinuitet i hjelpen, respekt og å bli sett ut fra det livet de har levd er viktig. Likeledes muligheten til å bestemme over eget liv. Grunnlaget for profesjonell omsorg blir utfordret både av egne og andres holdninger og gjennom etiske dilemmaer. En kontinuerlig etisk og faglig refleksjon kan være fruktbar for å finne flere veier til å yte profesjonell omsorg.